CELEX: 32013D0052(01)
Language: da
Date: 2013-12-27 00:00:00
Title: 2014/55/EU: Den Europæiske Centralbanks afgørelse af 27. december 2013 om ændring af afgørelse ECB/2010/21 om Den Europæiske Centralbanks årsregnskab (ECB/2013/52)

4.2.2014   
            
            
               DA
            
            
               Den Europæiske Unions Tidende
            
            
               L 33/7
            
         
      DEN EUROPÆISKE CENTRALBANKS AFGØRELSE
   
   af 27. december 2013
   om ændring af afgørelse ECB/2010/21 om Den Europæiske Centralbanks årsregnskab
   (ECB/2013/52)
   (2014/55/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 26.2, og
   ud fra følgende betragtninger:
   
               (1)
            
            
               Afgørelse ECB/2010/21 (1) fastsætter reglerne for udarbejdelse af Den Europæiske Centralbanks (ECB) årsregnskaber.
            
         
               (2)
            
            
               Af artikel 24 i afgørelse ECB/2010/21 fremgår det, at hvis en bestemt regnskabsmæssig behandling ikke er fastsat i afgørelse ECB/2010/21, og Styrelsesrådet ikke har truffet anden beslutning, følger ECB de principper for værdiansættelse, der stemmer overens med de internationale regnskabsstandarder (International Accounting Standards, IAS), der er vedtaget af Den Europæiske Union, og som er relevante for ECB's aktiviteter og regnskaber.
            
         
               (3)
            
            
               ECB anvender IAS 19 Personaleydelser ved godkendelse af aktuarmæssige gevinster og tab af pensionsydelser efter »korridor«-metoden.
            
         
               (4)
            
            
               IAS 19 blev revideret og finder anvendelse på årlige perioder, der påbegyndes den 1. januar 2013 eller derefter. I den reviderede IAS 19 er »korridor«-metoden blevet fjernet.
            
         
               (5)
            
            
               Bilag I til afgørelse ECB/2010/21 bør ændres for at muliggøre rapporteringen af eftermålingsresultater af den ydelsesbaserede pensionsforpligtelse (aktiv) i forbindelse med pensionsydelser på passivsiden i ECB's balance under post 14 »Revalueringskonti«.
            
         
               (6)
            
            
               Afgørelse ECB/2010/21 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændring
   Bilag I til afgørelse ECB/2010/21 ændres i overensstemmelse med bilaget til denne afgørelse.
   Artikel 2
   Ikrafttrædelse
   Denne afgørelse træder i kraft den 30. december 2013.
   
      Udfærdiget i Frankfurt am Main, den 27. december 2013.
      
         Mario DRAGHI
         
         
            Formand for ECB
         
      
   
   
      (1)  Afgørelse ECB/2010/21 af 11. november 2010 om Den Europæiske Centralbanks årsregnskab (EUT L 35 af 9.2.2011, s. 1).
   
      BILAG
      Bilag I til afgørelse ECB/2010/21 ændres således:
      
                  1.
               
               
                  I tabellen med overskriften »Passiver« vedrørende balancepost 14 (Revalueringskonti) erstattes kolonnen med overskriften »Kategorisering af indholdet af balanceposterne« af følgende:
                  
                              »a)
                           
                           
                              Revalueringskonti vedrørende prisbevægelser for guld, alle typer af euro-denominerede værdipapirer og alle typer af værdipapirer i fremmed valuta, optioner, værdireguleringsdifferencer i tilknytning til renterisikoderivater, revalueringskonti vedrørende valutakursbevægelser for hver nettovalutaposition, herunder valutaswaps/terminsforretninger og SDR
                              Særlige revalueringskonti hidrørende fra bidrag i medfør af ESCB-statuttens artikel 48.2 for så vidt angår centralbanker i medlemsstater, hvis dispensation er blevet ophævet. Jf. artikel 13, stk. 2
                           
                        
                              b)
                           
                           
                              Eftermålingsresultater af den ydelsesbaserede pensionsforpligtelse (aktiv) i forbindelse med pensionsydelser, som er nettopositionen af følgende delposter:
                              
                                          i)
                                       
                                       
                                          Aktuarmæssige gevinster og tab i nutidsværdien af den ydelsesbaserede pensionsforpligtelse
                                       
                                    
                                          ii)
                                       
                                       
                                          Afkast af ordningens aktiver, bortset fra de beløb, der indgår i nettorenter på den ydelsesbaserede pensionsforpligtelse (aktiv)
                                       
                                    
                                          iii)
                                       
                                       
                                          Enhver ændring i virkningen af aktivets loft, bortset fra de beløb, der indgår i nettorenter på den ydelsesbaserede pensionsforpligtelse (aktiv)«.
                                       
                                    
                        
            
                  2.
               
               
                  I tabellen med overskriften »Passiver« vedrørende balancepost 14 (Revalueringskonti) erstattes kolonnen med overskriften »Værdiansættelsesprincip« af følgende:
                  
                              »a)
                           
                           
                              Revalueringsdifference mellem gennemsnitlig anskaffelsespris og markedsværdi, valuta omregnet til markedskurs
                           
                        
                              b)
                           
                           
                              I henhold til artikel 24, stk. 2«.